Mestské zastupiteľstvo v Košiciach uznesením č. 1013/2009 na svojom XXX. rokovaní dňa  15. decembra 2009 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. a) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice 
č. 114
o určení názvu ulíc „K lesu“, „Na Brehu“, „Staroslovanská“, „Tokajská“, „Tibavská“, „Vínna“, „Pri Teleku“

§ 1
Predmet

     Týmto všeobecne záväzným nariadením sa určujú názvy nových ulíc „K lesu“, „Na Brehu“, „Staroslovanská“, „Tokajská“, „Tibavská“, „Vínna“, „Pri Teleku“, ktoré vznikli na území mesta Košice v mestskej časti Košice - Krásna. Grafické vyobrazenie nových ulíc tvorí prílohu č. 1 tohto všeobecne záväzného nariadenia.

§ 2
Popis lokalizácie ulice K lesu

     Nová ulica sa nachádza v severnej časti obce Krásna, napája sa v križovatke Smutnej a Polesnej ulice, ktorá sa nachádza 20 m severne od miestneho cintorína, točí sa miernym ľavotočivým oblúkom o dĺžke 85 m zo smeru severného do smeru severoseverozápadného a pokračuje priamo severoseverozápadným smerom o dĺžke 405 m. 

§ 3
Popis lokalizácie ulice Na Brehu
   
     Nová ulica sa nachádza v severnej časti obce Krásna, napája sa na ulicu Staroslovanská v mieste nachádzajúcom sa 43 m juhozápadozápadným smerom od križovatky ulíc K lesu a Staroslovanská, smeruje juhojuhovýchodným smerom o dĺžke 64 m, zatáča sa v pravom uhle doprava a smeruje priamo juhozápadozápadným smerom o dĺžke 267 m, kde končí ako slepá ulica.

§ 4
Popis lokalizácie ulice Staroslovanská

     Nová ulica sa nachádza v severnej časti obce Krásna, napája sa na ulicu K lesu 150 m severoseverozápadne od križovatky ulíc Smutná, Polesná a K lesu, smeruje
juhozápadozápadným smerom o dĺžke 258 m, kde sa točí v pravom uhle doľava do smeru juhojuhovýchodného a po 65 m sa napája v križovatke na novovzniknutú ulicu Na Brehu. 

§ 5
Popis lokalizácie ulice Tokajská

     Nová ulica sa nachádza v severnej časti obce Krásna, napája sa na ulicu Staroslovanská v mieste nachádzajúcom sa 83 m juhozápadozápadne od križovatky ulíc K lesu a Staroslovanská, smeruje priamo severoseverozápadným smerom o dĺžke 307 m, kde sa napája v križovatke na ulicu Pri Teleku.

§ 6
Popis lokalizácie ulice Tibavská

     Nová ulica sa nachádza v severnej časti obce Krásna, napája sa na ulicu Staroslovanská v mieste nachádzajúcom sa 156 m juhozápadozápadne od križovatky ulíc K lesu a Staroslovanská, smeruje priamo severoseverozápadným smerom o dĺžke 307 m, kde sa napája v križovatke na ulicu Pri Teleku. 

§ 7
Popis lokalizácie ulice Vínna

     Nová ulica sa nachádza v severnej časti obce Krásna, napája sa na ulicu Staroslovanská v mieste nachádzajúcom sa 229 m juhozápadozápadne od križovatky ulíc K lesu a Staroslovanská, smeruje priamo severoseverozápadným smerom o dĺžke 228 m, kde sa rozdvojuje do dvoch smerov. Z miesta rozdvojenia pokračuje severoseverozápadným smerom o dĺžke 79 m a napája sa v križovatke na ulicu Pri Teleku a v druhom smere sa točí v pravom uhle doľava, kde po 44 m smerovania juhozápadozápadným smerom sa rozdvojuje v pravom uhle doprava do smeru severoseverozápadného a po 19 m končí ako slepá ulica a v pravom uhle doľava do smeru juhojuhovýchodného, kde po 21 m končí ako slepá ulica.

§ 8
Popis lokalizácie ulice Pri Teleku

     Nová ulica sa nachádza v severnej časti obce Krásna, napája sa na ulicu K lesu 467 m severoseverozápadne od križovatky ulíc Smutná, Polesná a K lesu, smeruje priamo juhozápadozápadným smerom o dĺžke 367 m, kde sa rozdvojuje do dvoch smerov. V mieste rozdvojenia pokračuje 63 m smerom juhozápadozápadným, kde končí ako slepá ulica a v druhom smere pokračuje od miesta rozdvojenia miernym pravotočivým oblúkom do smeru juhojuhovýchodného, kde po 128 m končí ako slepá ulica. 

§ 9 
Účinnosť

     Toto všeobecne záväzné nariadenie nadobúda účinnosť 15. dňom od zverejnenia na úradnej tabuli.

                                                                                              Ing. František   K n a p í k 
                                                                                                 primátor mesta Košice
Zverejnené: 17. 12. 2009
Účinné           1. 01. 2010